S-1032/2011

Mál þetta, sem dómtekið var 4. október sl., er höfðað með ákæru útgefinni af ríkissaksóknara 16. september 2011 á hendur B-kk-þgf E-kk-þgf S-kk-þgf, kennitala 000000-0000, óskráðum í hús, (dvalarstaður: Dalsel 29, Reykjavík) fyrir eftirtalin umferðar- og hegningarlagabrot:

I.

Umferðarlagabrot með því að hafa:

1. Mánudaginn 25. janúar 2010 ekið bifreiðinni OT-913 sviptur ökurétti og með 102 km hraða á klst. vestur Hafnarfjarðarveg í Garðabæ, á vegarkafla við Silfurtún, þar sem leyfður hámarkshraði var 80 km á klst.

M. 007-2010-6510

2. Mánudaginn 15. mars 2010 ekið bifreiðinni LK-561 sviptur ökurétti og með 102 km hraða á klst. norður Reykjanesbraut í Hafnarfirði, á vegarkafla við Hnoðraholt, þar sem leyfður hámarkshraði var 70 km á klst.

M. 007-2010-16490

3. Mánudaginn 3. janúar 2011 ekið bifreiðinni TS-970 sviptur ökurétti suður Hvaleyrarbraut í Hafnarfirði uns lögregla stöðvaði aksturinn skömmu síðar.

M. 007-2011-1187

II.

Rangar sakargiftir með því að hafa, er lögregla hafði afskipti af honum vegna atviksins sem lýst er í kafla I lið 1, gefið lögreglu upp nafn og kennitölu Ó-kk-ef Ó-kk-ef, kennitala 000000-0000 og ritað undir lögregluskýrslu nafnið Ó-kk-nf og þannig leitast við að saklaus maður yrði sakaður um umferðarlagabrot það sem hann var sakaður um.

M. 007-2010-6510

Teljast brot í öllum liðum I kafla varða við 1. mgr. 48. gr., og brot í liðum 1 og 2 auk þess við 1. sbr. 3. mgr. 37. gr., allt sbr. 1. mgr. 100. gr., umferðarlaga nr. 50/1987, en brot í kafla II við 1. mgr. 148. gr. almennra hegningarlaga nr. 10/1940 sbr. 82/1998.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði krefst vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Um málavexti er vísað til ákæru.

Ákærði hefur skýlaust játað brot sín. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og eru brot hans rétt heimfærð til refsiákvæðis í ákæru. Engar óskir hafa komið fram um að fram fari aðalmeðferð í málinu.

Ákærði er fæddur 11. október 1973. Frá því að ákærði varð 18 ára hefur honum verið refsað níu sinnum fyrir að aka án ökuréttinda og fimm sinnum fyrir ölvunarakstur án annars. Þann 29. október 1999 var ákærði dæmdur til að greiða 60.000 króna sekt fyrir sviptingarakstur o.fl., Með dómi 8. febrúar 2000 var ákærði dæmdur í 35 daga fangelsi fyrir sviptingarakstur og ölvunarakstur og sviptur ökurétti ævilangt. Þann 29. ágúst sama ár var ákærði dæmdur í 70 daga fangelsi fyrir sviptingarakstra og ölvunarakstur og var hann jafnframt sviptur ökurétti ævilangt. Þá var ákærði þann 16. mars 2004 dæmdur í þriggja mánaða fangelsi, þar af tvo mánuði skilorðsbundna í tvö ár fyrir sviptingarakstur og rangar sakargiftir. Loks var ákærði þann 6. maí 2004 dæmdur í 5 mánaða fangelsi þar af 2 mánuðir skilorðsbundnir í 2 ár fyrir brot gegn 1., 2. og 5. mgr. 5. gr. 1., sbr. 2. mgr. 25. gr. 1. mgr. 37. gr. 1. mgr. sbr. 3. mgr. 45. gr. og 1. mgr. 48. gr. umferðarlaga og jafnframt sviptur ökurétti ævilangt frá 6. maí 2005. Í þessum dómi var dæmdur upp skilorðshluti dómsins frá 16. mars 2004.

Brot ákærða í 1. og 2. ákærulið sem varða auk annars brot gegn 1. mgr. 48. gr. umferðarlaga eru framin áður en liðin voru fimm ár frá því að ákærði fékk reynslulausn þann 21. október 2010 á eftirstöðvum dómsins sem hann hlaut þann 1. júlí 2005. Þykir því rétt að dómvenja um ítrekunaráhrif sviptingaraksturs leiði til refsiþyngingar sem mælt er fyrir um í 1. sbr. 3. mgr. 71. gr. almennra hegningarlaga. Þá leiða hin tíðu sviptingaakstursbrot hans til refsiþyngingar sbr. 72. gr. almennra hegningarlaga.

Er refsing ákærða hæfilega ákveðin fangelsi í 4 mánuði. Ekki þykir fært að skilorðsbinda refsinguna þegar litið er til sakaferils ákærða.

Í samræmi við ákvæði 218. gr. laga um meðferð sakamála nr. 88/2008 þá verður ákærði dæmdur til þess að greiða sem sakarkostnað málsvarnarlaun skipaðs verjanda síns K-kk-ef S-kk-ef hrl. 75.300 krónur að meðtöldum virðisaukaskatti.

Dóm þennan kveður upp S-kk-nf S-kk-nf héraðsdómari.

D ó m s o r ð:

Ákærði, B-kk-nf Ö-kk-nf S-kk-nf, sæti fangelsi í 4 mánuði.

Ákærði greiði sem sakarkostnað málsvarnarlaun skipaðs verjanda síns K-kk-ef S-kk-ef hrl. 75.300 krónur að meðtöldum virðisaukaskatti.

S-kk-nf S-kk-nf